Marrëdhëniet mes Shqipërisë dhe Meksikës

Marrëdhëniet diplomatike mes Shqipërisë dhe Meksikës, datojnë që nga viti 1974. Të dy vendet janë anëtare të Kombeve të Bashkuara.

 Historia 
Marrëdhëniet diplomatike ndërmjet Shqipërisë dhe Meksikës u vendosën më 15 tetor 1974.Comisiones Unidas de Relaciones Exteriores, Europa: Albania (në spanjisht) Në të njëjtin vit, Meksika hapi ambasadën e saj në Tiranë, por ajo u mbyll në vitin 1979.

Në shkurt të vitit 2009, Nënsekretarja për Punët e Jashtme të Meksikës, Lourdes Aranda, priti homologen e saj shqiptare, Edith Harxhin, për të diskutuar mbi marrëdhëniet bilaterale midis dy vendeve. Në vitin 2011, Zv.kryeministri dhe Ministri i Punëve të Jashtme të Shqipërisë, Edmond Haxhinasto, vizitoi Meksikën dhe u takua me Sekretaren për Punët e Jashtme, Patricia Espinosa.

Në vitin 2024, Shqipëria dhe Meksika festuan 50-vjetorin e marrëdhënieve diplomatike midis tyre.Gonxhja me ambasadorin e Meksikës, zgjerim i bashkëpunimit në ekonomi, kulturë dhe inovacion (në shqip)

 Marrëveshjet bilaterale 
Të dy vendet kanë nënshkruar disa marrëveshje, përfshirë një marrëveshje për krijimin e një komiteti për shkëmbime kulturore në vitin 1989, si dhe një memorandum për konsultime politike mes ministrive të jashtme në vitin 2011.Marrëveshjet bilaterale mes Meksikës dhe Shqipërisë (në spanjisht)

 Tregtia 
Në vitin 2023, vlera e tregtisë ndërmjet Shqipërisë dhe Meksikës ishte rreth 10.2 milionë dollarë amerikanë.Data México: Albania Eksportet kryesore të Shqipërisë drejt Meksikës janë motorë dhe gjeneratorë, makineri për përpunimin e gurit, pjesë për automjete, rroba, këpucë, produkte alkoolike, plastikë, ferro-aleacione dhe artikuj nga lëkura. Eksportet kryesore të Meksikës drejt Shqipërisë përfshijnë tuba dhe tubacione prej hekuri ose çeliku, birrë, çokollatë, makineri, antibiotikë dhe instrumente mjekësore.

 Misionet diplomatike 
 Shqipëria përfaqësohet në Meksikë përmes ambasadës së saj në Washington, D.C., në Shtetet e Bashkuara.Ambasada e Shqipërisë në Shtetet e Bashkuara
 Meksika përfaqësohet në Shqipëri përmes ambasadës së saj në Romë, në Itali.Ambasada e Meksikës në Itali

 Referime 

Kategoria:Marrëdhëniet dypalëshe të Shqipërisë
Kategoria:Marrëdhëniet mes Shqipërisë dhe Meksikës